Miyuki (αντιτορπιλικό)

Το Miyuki (ιαπωνικά: 深雪, «βαθύ χιόνι»)Nelson. Japanese-English Character Dictionary. Page 558 ήταν το τέταρτο από τα είκοσι τέσσερα αντιτορπιλικά κλάσης Fubuki που ναυπηγήθηκαν για το Ιαπωνικό Αυτοκρατορικό Ναυτικό μετά το τέλος του Α΄ Παγκοσμίου Πολέμου. Όταν εντάχθηκαν σε υπηρεσία, τα σκάφη αυτά ήταν τα ισχυρότερα αντιτορπιλικά παγκοσμίως. Ήταν πλοία πρώτης γραμμής σε όλη την δεκαετία του 1930 και παρέμειναν σημαντική απειλή στον Β΄ Παγκόσμιο Πόλεμο.

 Περιγραφή 

Η ναυπήγηση των αντιτορπιλικών της κλάσης Fubuki ξεκίνησε στα πλαίσια του προγράμματος επέκτασης του Ναυτικού, που αποσκοπούσε στην ποιοτική αναβάθμιση του στόλου ώστε τα να βρίσκεται στην αιχμή της τεχνολογίας παγκοσμίως.Fitzsimons, Illustrated Encyclopedia of 20th Century Weapons and Warfare p.1040 Τα αντιτορπιλικά αυτής της κλάσης είχαν επιδόσεις τόσο πολύ ανώτερες συγκριτικά με όλες τις προγενέστερες σχεδιάσεις που το Ναυτικό τα ονόμασε Αντιτορπιλικά Ειδικού Τύπου. Το μέγεθος, το εκτόπισμα, η ταχύτητα και η ισχύς πυρός τους πλησίαζαν τα χαρακτηριστικά πολλών ελαφρών καταδρομικών.Peattie & Evans, Kaigun page 221-222. Η ναυπήγηση του Miyuki ξεκίνησε στις 30 Απριλίου 1927, η καθέλκυση του έλαβε χώρα στις 29 Ιουνίου 1928 και το πλοίο εντάχθηκε τελικά σε υπηρεσία στις 29 Ιουνίου 1929.

 Επιχειρησιακή ιστορία 
Το Miyuki εντάχθηκε, μαζί με τα αδελφά Fubuki, Shirayuki και Hatsuyuki, στην 11η Μοίρα Αντιτορπιλικών υπό τον 2ο Στόλο. Το διάστημα Οκτωβρίου-Δεκεμβρίου 1931 βρίσκονταν στις εγκαταστάσεις στο Κούρε για επισκευή των λεβήτων του. Στις 29 Ιουνίου 1934 συγκρούστηκε με το αντιτορπιλικό Inazuma στα στενά της Κορέας και βυθίστηκε. Ο αριθμός των απωλειών παραμένει άγνωστος, όμως εκτιμάται πως τουλάχιστον πέντε μέλη του πληρώματος έχασαν την ζωή τους. Διεγράφη από την δύναμη του στόλου στις 15 Αυγούστου 1934. Επρόκειτο δε για το μοναδικό σύγχρονο ιαπωνικό αντιτορπιλικό που δεν χρησιμοποιήθηκε στον Β΄ Παγκόσμιο Πόλεμο και ταυτόχρονα το μοναδικό που χάθηκε εξαιτίας σύγκρουσης με άλλο ιαπωνικό πλοίο.

 Παραπομπές 

 Βιβλιογραφία 

 Εξωτερικοί σύνδεσμοι 

Κατηγορία:Αντιτορπιλικά κλάσης Fubuki
Κατηγορία:Ιαπωνικά αντιτορπιλικά του Β΄ Παγκοσμίου Πολέμου